หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 647

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

10 วิธี
ดูแลฮาร์ดดิสก์ ให้ใช้ได้นาน ๆ

โปรแกรมที่คุณใช้งานอยู่เป็นประจำทำงานช้าลงหรือเปล่า?
หรือพีซีอายุใช้งาน 4 เดือนของคุณมีอาการงอแงหรือไม่?
ต่อไปนี้คือวิธีการแก้ปัญหาและเพิ่มความเร็วให้กับฮาร์ดดิสก์ตัวเก่งของคุณ

การเป็นเจ้าของและใช้งานฮาร์ดดิสก์โดยไม่เคยสแกนตรวจสอบ
ก็เหมือนกับการมีรถยนต์คันหรูที่เอาแต่ขับอย่างเดียวไม่เคยเข้าศูนย์บริการ
ซึ่งทิปต่อไปนี้สามารถกระทำได้โดยไม่ต้องลงแรงมากนัก
เพียงแค่เจียดเวลาสักนิดในการปฏิบัติตาม
ทั้งนี้ก็เพื่อให้ฮาร์ดดิสก์ของคุณกลับมามีชีวิตชีวาเหมือนใหม่และทำงานได้อย่างเต็มประสิทธิภาพ

1.
สแกนหาไวรัส

จัดเป็นข้อควรปฏิบัติที่สำคัญเป็นอันดับต้นๆ
ที่คุณควรให้ความสำคัญ และหมั่นทำเป็นประจำ
เราคงไม่ต้องบอกคุณแล้วว่าไวรัสในปัจจุบันนั้นมีฤทธิ์เดชร้ายแรงแค่ไหน
เอาเป็นว่าให้คุณลองนึกถึงตอนที่ไฟล์ข้อมูลสำคัญในฮาร์ดดิสก์ถูกทำลาย
หรือเสียหายเพียงแค่เพราะว่าคุณไม่ได้ติดตั้งโปรแกรมป้องกันไวรัสเอาไว้ในเครื่อง
หรือใครที่ติดตั้งเอาไว้แล้วก็ไม่ควรชะล่าใจ
ลองตรวจสอบวันที่ของฐานข้อมูลไวรัส (Virus Definition)
ถ้าเก่าเกินกว่า 30
วันก็ควรรีบทำการอัปเดตให้เป็นเวอร์ชันปัจจุบัน
เพื่อการป้องกันที่เต็มประสิทธิภาพ
จากนั้นทำการสแกนฮาร์ดดิสก์ทั้งหมดที่ติดตั้งอยู่ในระบบ
ถ้าเป็นไปได้
แนะนำให้กำหนดตารางเวลาในการสแกนเป็นประจำทุกสัปดาห์

2.
ปัดกวาดไฟล์หรือขยะที่ไม่ได้ใช้

ยิ่งใช้งานเครื่องมานานเท่าใด
ไฟล์ข้อมูลเก่าๆ
หรือขยะในเครื่องก็จะเพิ่มพูนมากขึ้นเท่านั้น
ไม่ว่าจะเป็นไฟล์ข้อมูลเก่า โปรแกรมเก่า
ไฟล์ชั่วคราวที่หลงเหลือจากการท่องอินเทอร์เน็ต
รวมทั้งไฟล์ที่ตกค้างจากการติดตั้งโปรแกรมในโฟลเดอร์เก็บไฟล์ชั่วคราวของวินโดวส์
ซึ่งวิธีการง่ายๆ
ในการกำจัดไฟล์ขยะเหล่านี้ก็คือการใช้ยูทิลิตี้ Disk
Cleanup ของวินโดวส์หรือจากออปชันทำความสะอาดไฟล์ในโปรแกรม
IE โดยตรง (Tools -> Internet Options)

3.
กำจัดขยะในซอกหลืบ

แม้ว่าคุณจะทำการลบไฟล์ขยะด้วยตัวเองไปแล้ว
แต่ก็ยังอาจมีเศษขยะที่มองไม่เห็นตกค้างอยู่ในฮาร์ดดิสก์ของคุณอีกมากมาย
โดยเศษขยะในที่นี้หมายรวมถึงบรรดาสปายแวร์
หรือแอดแวร์ต่างๆ ด้วย
ซึ่งวิธีการตรวจสอบหาขยะเหล่านี้จำเป็นต้องใช้เครื่องมือพิเศษคือโปรแกรมอย่างเช่น
Ad-aware หรือ Spybot Search & Destroy
ที่หาดาวน์โหลดได้ฟรีจากอินเทอร์เน็ต
ที่สำคัญคืออย่าลืมอัปเดตฐานข้อมูลให้กับโปรแกรมดังกล่าวก่อนเริ่มทำการสแกนระบบด้วย

4.
หมั่นใช้สแกนดิสก์

เมื่อใดก็ตามที่พื้นที่เก็บข้อมูลในฮาร์ดดิสก์เกิดบกพร่องเสียหาย
เรามักจะใช้คำแทนจุดบกพร่องนั้นๆ ว่า “Bad Sector”
ซึ่งมีความหมายว่าบริเวณพื้นผิวของจานแม่เหล็กเกิดความเสียหายจนไม่สามารถทำการอ่านข้อมูลได้
ซึ่งวิธีการแก้ไขนั้นคือการใช้ยูทิลิตี้ Scandisk
ของวินโดวส์ในการตรวจสอบหาจุดที่เกิด Bad Sector
และย้ายข้อมูลที่อยู่ในบริเวณนั้นๆ ไปยังเซกเตอร์อื่นๆ
ที่ปกติ ทั้งนี้เพื่อความปลอดภัยของไฟล์ข้อมูล
โดยในหน้าต่างยูทิลิตี้ Scandisk นั้นให้คุณเลือกออปชัน
Scan for and attempt recovery of bad sectors
ด้วยก่อนเริ่มทำการสแกน นอกจากนี้หากคุณใช้ระบบปฏิบัติการ
Windows 98/Me
แนะนำให้ปิดการทำงานของสกรีนเซฟเวอร์ก่อนเริ่ม Scandisk
ด้วย

5.
จัดเรียงข้อมูลให้เป็นระเบียบ

โปรแกรม Defragmenter
ที่ไม่ต้องเสียเวลาหาให้ไกลเพราะมีอยู่ในวินโดวส์ทุกเวอร์ชันแล้วนั้น
จะช่วยในการจัดเรียงข้อมูลที่ถูกเขียนลงฮาร์ดดิสก์อย่างสะเปะสะปะให้มีระเบียบ
และเป็นชิ้นเป็นอันมากขึ้น
ทั้งนี้ก็เพื่อให้หัวอ่านฮาร์ดดิสก์ไม่ต้องทำงานหนัก
และใช้เวลาในการอ่านข้อมูลสั้นลง
และโปรดอย่าเข้าใจผิดคิดว่าโปรแกรมจะจับไฟล์ในโฟลเดอร์ของคุณไปสลับสับเปลี่ยน
หรือเรียงไว้ในโฟลเดอร์อื่นๆ จนหาไม่เจอ เพราะการ Defrag
นั้นจะทำการจัดเรียงไฟล์ข้อมูลบนดิสก์เท่านั้น
ไม่ส่งผลกระทบต่อโครงสร้างการเก็บไฟล์ในวินโดวส์แต่อย่างใด

6.
เก็บทุกอย่างให้เข้าที่

ขั้นตอนนี้จะเรียกว่าเป็นวินัยส่วนตัวก็ว่าได้
เพราะไม่ว่าจะเป็นลิ้นชักตู้เสื้อผ้าหรือฮาร์ดดิสก์
ก็ล้วนต้องการระบบระเบียบในการจัดเก็บที่ดีด้วยกันทั้งนั้น
ฟังดูอาจเป็นงานที่น่าเบื่อ
แต่ถ้าฝึกให้เป็นนิสัยตั้งแต่แรกก็แทบจะไม่ต้องทำอะไรเลย
ส่วนใครที่ยังเก็บไฟล์ทุกชนิดทุกประเภทไม่ว่าจะเป็นไฟล์เอกสารเวิร์ด
ไฟล์รูปภาพ ไฟล์วิดีโอ ไฟล์เพลง ฯลฯ
ปนกันมั่วไว้ในโฟลเดอร์เดียวกัน
เตรียมตัวเตรียมใจกับเรื่องปวดหัวในการค้นหาไฟล์เมื่อต้องการใช้งานให้ดี
แต่ถ้าไม่อยาก ...
ก็สละเวลาจัดการจัดไฟล์ลงโฟลเดอร์ให้เรียบร้อยเสียตั้งแต่วันนี้

7.
แบ็กอัปข้อมูล

ไม่มีฮาร์ดดิสก์รุ่นไหน ยี่ห้อใด
ที่จะมีอายุยืนยาวอยู่กับคุณไปตลอดกาล
แต่ถึงแม้ในที่สุดฮาร์ดดิสก์ของคุณจะหมดอายุขัย
ก็ไม่ได้หมายความว่าข้อมูลทั้งหมดที่เก็บอยู่ในนั้นจะสูญหายไปด้วย
เพียงแต่สิ่งที่คุณควรต้องหมั่นทำเป็นกิจวัตร
ก็คือการแบ็กอัปไฟล์ข้อมูลสำคัญๆ เก็บไว้ในฟล๊อบปี้ดิสก์
แผ่นซีดี ดีวีดี หรืออื่นๆ
ที่ไม่ใช่ฮาร์ดดิสก์ตัวที่ใช้งานอยู่
หรือถ้าที่กล่าวมานั้นมันยุ่งยากหรือทำให้คุณลำบากเกินไป
แนะนำให้ใช้ทัมป์ไดรฟ์ที่ปัจจุบันมีราคาแสนถูก
และถ้าไม่ลำบากเงินในกระเป๋าจนเกินไปเลือกรุ่นที่จุ 128MB
ขึ้นไปจะดีมาก

8.
เทขยะอย่าให้เหลือไฟล์ตกค้าง

เมื่อคุณกดปุ่ม Delete
เพื่อลบไฟล์
ซึ่งในทางปฏิบัติดูเหมือนว่าไฟล์ข้อมูลของคุณจะถูกลบออกไป
แต่ในทางทฤษฎีนั้น ไฟล์ของคุณจะยังไม่ถูกลบออกไปจริงๆ
เพียงแต่วินโดวส์จะทำเครื่องหมายไว้ในพื้นที่ส่วนนั้นๆ
ว่าเป็นที่ว่าง
และเมื่อใดที่มีการเขียนไฟล์ข้อมูลก็สามารถเขียนทับตำแหน่งนั้นๆ
ได้ นอกจากนี้วินโดวส์จะนำไฟล์ที่คุณลบไปใส่ไว้ในถังขยะ
(Recycle Bin)
เผื่อกรณีที่คุณเกิดเปลี่ยนใจหรือตัดสินใจพลาด
หากใครช่างสังเกตจะพบว่าแม้จะลบไฟล์ข้อมูลไปแล้วแต่พื้นที่ว่างในอาร์ดดิสก์นั้นไม่ได้เพิ่มขึ้นแต่อย่างใด
ทั้งนี้ก็เพราะข้อมูลนั้นๆ ยังนอนรอชะตากรรมอยู่ในถังขยะ
(Recycle Bin) นั่นเอง
ดังนั้นหากคุณมั่นใจว่าไม่ใช้งานแล้ว
หรือไม่ต้องการให้ใครมาแอบคุ้ยถังขยะเอาข้อมูลส่วนตัวของคุณไป
แนะให้คลิกขวาที่ไอคอน Recycle Bin แล้วเลือกคำสั่ง Empty
Recycle Bin เพื่อกำจัดขยะในถังให้สิ้นซาก

9.
แบ่งพาร์ทิชันเพื่อเก็บข้อมูล

ฮาร์ดดิสก์โดยทั่วไปที่ออกมาจากโรงงานนั้น
จะไม่มีการแบ่งพาร์ทิชันเอาไว้ หรือพูดให้เข้าใจง่ายๆ
คือซื้อ 80GB ก็จะได้ไดรฟ์ C: ความจุ 80GB มาใช้งาน
แต่ถ้าจะให้ดี แนะนำให้คุณทำการแบ่งฮาร์ดดิสก์ออกเป็นส่วนๆ
หรือที่เรียกว่าการแบ่งพาร์ทิชันนั่นเอง ยกตัวอย่างเช่น
ฮาร์ดดิสก์ 80GB นำมาแบ่งเป็น 2 พาร์ทิชัน พาร์ทิชันละ
40GB ซึ่งคุณก็จะได้ไดรฟ์มาใช้งาน 2 ไดรฟ์คือไดรฟ์ C:
และไดรฟ์ D:
ซึ่งการแบ่งพาร์ทิชันนอกจากจะช่วยลดภาระของหัวอ่านและเพิ่มความเร็วในการทำงานของฮาร์ดดิสก์แล้ว
คุณยังสามารถแยกไฟล์สำคัญๆ
มาเก็บไว้ในไดรฟ์แยกต่างหากจากไดรฟ์ที่ติดตั้งวินโดวส์
ซึ่งอาจโดนไวรัสเล่นงานจนเสียหายได้อีกด้วย
ซึ่งการแบ่งพาร์ทิชันนั้นคุณสามารถทำได้ในขณะที่ติดตั้ง
Windows XP เลย แต่ถ้าไม่ได้ทำก็ไม่เป็นไร
เพราะปัจจุบันมีโปรแกรมสำหรับการนี้มากมาย
ซึ่งที่นิยมใช้กันมากที่สุดได้แก่โปรแกรม Partition
Magic

10.
เลือกความเร็วให้เหมาะกับงาน

วิธีการที่ผ่านมานั้นสามารถช่วยให้ฮาร์ดดิสก์ของคุณสามารถทำงานได้เร็วขึ้นได้อีกเล็กน้อย
อย่างไรก็ดี
หากคุณกำลังมองหาหรือตัดสินใจซื้อฮาร์ดดิสก์ใหม่
แนะนำให้พิจารณาเลือกรุ่นความเร็วที่เหมาะสมกับลักษณะงานที่คุณต้องการใช้งาน
เช่น เลือกรุ่นที่มีความเร็วในการหมุนจานแม่เหล็ก 5,400
RPM (รอบ/นาที) ที่มีราคาถูกถ้าคุณใช้เพียงโปรแกรมทั่วๆ
ไปเช่น เล่นอินเทอร์เน็ต รับ-ส่งอีเมล
หรือพิมพ์งานด้วยโปรแกรมเวิร์ด
หรือถ้างานของคุณเกี่ยวกับการตกแต่งภาพถ่าย เล่นเกม
ก็อาจเลือกซื้อรุ่น 7200 RPM หรืออาจจะเป็น 10,000 RPM
เลยก็ได้หากทำงานประเภทตัดต่อวิดีโอเป็นหลัก
ซึ่งฮาร์ดดิสก์ที่มีความเร็วในการหมุนจานแม่เหล็กสูงและมีขนาดของแคชภายในมากจะช่วยเพิ่มความเร็วในการทำงานให้กับคุณมากยิ่งขึ้น

ข้อมูลจาก
ผู้จัดการออนไลน์

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting